́кѡ и даю́щаго ра́зумъ человѣ́кѡмъ бг҃а стяжа́вый въ себѣ̀ разу́мнѡ, всѐ ст҃о́е писа́ніе про́йде, и вся́ку ѿ чте́нія по́льзу пріѡбрѣ́те, и не ктому̀ кни́ги чте́нія востре́буетъ: ка́кѡ бо востре́буетъ вдохну́вшаго въ написа́вшихъ бж҃е́ствєнная писа̂нія собесѣ́дникомъ стяжа́вый, и ѿ негѡ̀ науча́емый неизречє́ннымъ сокровє́ннымъ та́йнамъ; кни́га сія̀ прѡ́чіимъ бг҃одухнове́нна бу́детъ, нѡ́выя и дрє́внія та̂инства содержа́щи, пи̂санная пе́рстомъ бж҃іимъ въ не́й: я́кѡ вся̂ соверши́въ и почи́въ ѿ всѣ́хъ дѣ́лъ свои́хъ въ бз҃ѣ, въ нача́льнѣмъ соверше́нствѣ